Diari Oficial de la Generalitat Valenciana


Sumari del DOGV 6755, del 17-04-2012 (2012/3602)

RESOLUCIÓ de 10 d'abril de 2012, de la Subsecretaria de la Conselleria de Justícia i Benestar Social, per la qual es convoca la constitució de la borsa d'ocupació per a substitucions temporals en llocs de treballs d'auxiliar de clínica, a les residències de personas majors dependents d'Aldaia, Carlet i Silla, a la província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6755

Data del DOGV
:   17-04-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/3602


Data del document
:   10-04-2012

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * concurs administratiu

RESOLUCIÓ de 10 d'abril de 2012, de la Subsecretaria de la Conselleria de Justícia i Benestar Social, per la qual es convoca la constitució de la borsa d'ocupació per a substitucions temporals en llocs de treballs d'auxiliar de clínica, a les residències de personas majors dependents d'Aldaia, Carlet i Silla, a la província de València. [2012/3602]
L'Orde de 8 de juliol de 2008, del conseller de la llavors denominada Conselleria de Justícia i Administracions Públiques, disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Benestar Social, i delega en la Subsecretaria la contractació i el cessament del personal laboral temporal en estos supòsits.
La constitució de les borses ha de respectar els criteris establits en l'Orde de 17 de gener de 2006, de l'anterior Conselleria de Justícia, Interior i Administracions Públiques, sobre regulació de borses d'ocupació temporal.
Vista la Sentència número 22/2008, de data 18 de gener de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs contenciós administratiu interposat pel Sindicat d'Auxiliars d'Infermeria contra la Resolució d'esta Conselleria, d'1 de febrer de 2006, que va convocar la constitució de la borsa d'ocupació per a substitucions temporals a la província d'Alacant, acte administratiu que anul·la perquè és contrari a dret quant als requisits que s'establixen per a inscriure's en la categoria d'auxiliar d'infermeria (auxiliar de clínica), els quals han de ser substituïts pel títol d'auxiliar d'infermeria, esta Conselleria estima necessari exigir este requisit en totes les borses provincials per a ajustar-se al criteri jurisprudencial.
En virtut d'això i fent ús de les facultats que té delegades, esta Subsecretaria resol:
Primer
Convocar la constitució de la borsa d'ocupació temporal específica per a la contractació del personal laboral temporal en els llocs d'auxiliar de clínica amb destinació a la província de València, en les residències de persones majors dependents d'Aldaia, Carlet i Silla, que tinguen com a objecte la substitució del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicències sense retribució, plans de vacacions, permisos sindicals, permisos per campanya electoral i acumulació de tasques o la realització d'una obra o la prestació d'un servici determinat, en llocs d'atenció directa de l'àmbit de la Direcció Territorial de Justícia i Benestar Social de València, d'acord amb el que establix l'Orde de 17 de gener de 2006, de l'anterior Conselleria de Justícia, Interior i Administracions Públiques.
Característiques dels llocs:
Conselleria de Justícia i Benestar Social
Direcció Territorial de València

\* Es considera equivalent:
Tècnic de cures auxiliars d'infermeria (grau mitjà de la branca sanitària)
Tècnic auxiliar d'infermeria (primer grau de branca sanitària)
Segon
La comissió delegada específica ha de baremar els mèrits presentats amb motiu d'esta convocatòria i pot nomenar per a això personal col·laborador.
Tercer
L'orde de prioritat en la borsa es determina segons la puntuació obtinguda d'acord amb el barem de mèrits que es desplega en l'apartat següent. En cas d'igualtat de puntuació, prima l'obtinguda pel personal discapacitat. Si l'empat es produïx entre dos persones discapacitades, es tria la de major percentatge de discapacitat. Si encara persistix l'empat, s'atén la puntuació obtinguda en cada apartat del barem començant pel primer. Finalment, es dirimirà a favor del sol·licitant de major edat.
Quart
Els aspirants s'ordenen prenent en consideració els mèrits següents:
1. Experiència professional
a) Temps de servicis prestats en llocs de treball d'auxiliar de clínica, de l'Administració del Consell o dels organismes autònoms que en depenen les competències dels quals en matèria de personal les exercisca la Conselleria d'Hisenda i Administració Pública, segons el que disposa l'article 9 del la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: 0,35 punts per cada mes complet de servici en actiu.
b) Temps de servicis prestats en llocs de treball de l'Administració del Consell, o dels organismes autònoms que en depenen les competències dels quals en matèria de personal exercisca la Conselleria d'Hisenda i Administració Pública segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici actiu.
c) Temps de servicis prestats en altres administracions públiques en llocs que pertanguen al mateix grup de titulació, naturalesa jurídica, sector i especialitat o categoria laboral: 0,05 per cada mes complet en servici actiu.
El màxim de punts del present apartat és de 28.
2. Proves selectives
Per cada una de les proves superades, de les de caràcter obligatori i eliminatori de la fase d'oposició dels processos selectius per a l'ingrés en l'Administració de la Generalitat, en el mateix grup de titulació, sector o categoria professional del lloc que es cobrix: fins a un total de 13 punts per haver superat la totalitat dels exercicis eliminatoris del procés selectiu o, si és el cas, una puntuació proporcional al nombre d'exercicis aprovats. Només poden al·legar-se exercicis superats en l'última oposició convocada per a l'accés al grup de titulació i especialitat o categoria de què es tracte.
3. Valencià:
El coneixement de valencià es puntua d'acord amb la distribució següent:
Certificat de coneixements orals: 0,75 punts.
Certificat de grau elemental: 1 punt.
Certificat de grau mitjà: 2 punts.
Certificat de grau superior: 4 punts.
Només es compta el certificat de major nivell.
4. Idiomes oficials de la Unió Europea:
Pel coneixement d'idiomes oficials de la Unió Europea, fins a 2 punts, a raó de 0,40 punts per cada curs o l'equivalent si es tracta de cicles d'escola oficial d'idiomes, així com 0,40 punts per cada 12 crèdits d'un idioma corresponents a un títol oficial expedit per la universitat, de llicenciatura en les distintes filologies, o de mestre, de l'especialitat de Llengües Estrangeres, sempre que estos títols no es valoren en cap altre apartat del barem.
5. Altres titulacions:
Per la possessió de títols acadèmics iguals o superiors al que siga exigit per a l'exercici dels llocs que es cobrixen: 1,5 punts per títol, fins a un màxim de 3.
6. Personal discapacitat:
Quan el grau de discapacitat siga igual o superior al 33%: 5 punts.
Quan el grau de discapacitat siga igual o superior al 65%: 10 punts.
Quint
Els mèrits que s'acaben d'allistar s'acrediten:
1. Experiència professional: certificats oficials expedits per l'òrgan competent de l'administració.
Només per a este barem, els lloc de treball la naturalesa jurídica dels quals s'haja modificat es considera que sempre han tingut la mateixa que tinguen en el moment de la sol·licitud d'integració en la borsa.
2. Valencià: certificats oficials expedits o homologats per la Junta Qualificadora de Coneixements de Valencià.
3. Idiomes oficials de la Unió Europea: certificats o titulacions oficials expedits o homologats per un òrgan competent (no és suficient acreditació la presentació de paperetes).
4. Altres titulacions: titulacions acadèmiques oficials expedides per un òrgan competent.
5. Personal discapacitat:
- Certificat justificatiu del grau de discapacitat igual o superior a 33% expedit per l'òrgan competent.
- Informe de compatibilitat per a l'exercici de tasques i funcions del lloc emés pel Centre de Valoració i Orientació de Discapacitats o, si és el cas, haver-lo sol·licitat.
La documentació presentada, si és una còpia de l'original, s'ha de confrontar.
Sext
1. Els aspirants han de presentar la sol·licitud d'inscripció, el full de l'autobaremació, la documentació acreditativa dels mèrits al·legats i l'acreditació de la titulació requerida.
2. La documentació requerida s'ha de presentar en el termini de 10 dies hàbils, comptador des de l'endemà de la publicació d'esta resolució en el Diari Oficial de la Comunitat Valenciana, en la Direcció Territorial de la Conselleria de Justícia i Benestar Social de València, situada en l'avinguda Baró de Càrcer, 36, o en qualsevol de les oficines públiques que preveu l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
3. Una vegada baremades les so licituds, la composició provisional de la borsa es farà pública en la pàgina web, en els taulers d'anuncis de la seu central i la Direcció Territorial de València de la Conselleria de Justícia i Benestar Social.
4. En el cas que el nombre de sol·licituds que es presente siga molt nombrós en relació amb els llocs que es preveja cobrir, la comissió delegada específica pot establir el nombre total de persones que hagen d'integrar la borsa, per la qual cosa pot adoptar el criteri de no baremar els aspirants que no superen una puntuació mínima determinada segons l'autobarem presentat. Els aspirants disposaran d'un termini de 10 dies per a formular les reclamacions que consideren oportunes en relació amb la puntuació atorgada. La comissió delegada específica ha d'estudiar les al·legacions presentades i, en el termini màxim d'un mes, ha de formular una proposta de la llista definitiva a la Subsecretaria, que ha de dictar una resolució i n'ordena la publicació en els llocs indicats adés.
5. La sol·licitud d'inscripció i el full d'autobaremació a la qual es referixen els punts precedents es troben com a annexos I i II d'esta resolució.
Els mèrits que no s'acrediten de la manera que establix l'apartat quint no es valoraran; els mèrits acreditats s'han d'haver obtingut fins a la data d'acabament del termini de presentació de sol·licituds d'inscripció en la borsa.
6. El personal laboral temporal que cesse per alguna de les causes establides en l'Orde de 17 de gener de 2006, en el termini de 10 dies, comptador a partir de l'endemà de la data de notificació o del cessament, si este és posterior, ha de presentar, davant de la comissió delegada específica, la sol·licitud d'inscripció en la borsa, el full d'autobaremació amb la documentació acreditativa dels mèrits al·legats, en els mateixos llocs referits en el punt 2 d'este apartat.
Els mèrits al·legats s'han d'haver obtingut abans de l'acabament del termini de presentació de sol·licituds que s'obri amb la publicació d'esta resolució.
El personal cessat que no presente la sol·licitud d'incorporació en el termini previst s'entén que decau en el seu dret.
Esta resolució posa fi a la via administrativa i s'hi pot interposar un recurs de reposició, amb caràcter potestatiu, davant el conseller d'Hisenda i Administració Pública, en el termini d'un mes a partir de l'endemà de la publicació, d'acord amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si no s'hi recorre en reposició, i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar-hi un recurs contenciós administratiu davant el Jutjat Contenciós Administratiu de València, en el termini de 2 mesos, comptador des de l'endemà de la publicació d'esta resolució.
València, 10 d'abril de 2012.- El subsecretari, p. d. (Orde de 08.07.2008, DOGV núm. 5809, de 18.07.2008): Carlos Alberto Precioso Estiguín.